text: Morgenens udfordring: Isede ruder, glatte veje og tåge
  24 januar 2017 kl. 05.19
  Denne tirsdag morgen byder på bilruder, der skal skrabes rene for is, glatte veje og tåge, så der er god grund til at komme lidt tidligere hjemmefra.
  Temperaturen tirsdag morgen ligger lige omkring frysepunktet. Det betyder, at mange skal skrabe ruderne fri for is inden køreturen. Når bilen så er køreklar, kan vejene være glatte - og oven i kommer så pludselige tågebanker.
  Tågen er først og fremmest et problem på østkysten - men der er risiko for pludselig at køre ind i en tågebanke i hele Syd- og Sønderjylland denne morgen, advarer DMI om.
  Ingen af de to politikredse i TV SYDs område havde tidlig tirsdag morgen fået meldinger om uheld som følge af hverken glatte veje eller tågen.
  DMI varsel om tæt tåge eller rimtåge. : https://t.co/HsShtHFM2H pic.twitter.com/ZSN27LrZ7x
  
  